́ же моли́твы єди́ною написа́шася, да при́снѡ то́южде моли́твою мо́лится хотя́й у́мъ сво́й недви́жимь предста́вити предъ̑ ст҃у́ю и живонача́льную тро̑цу, я́кѡ ви́дяй, а́ще и ничто́же ли́шшее ѿню́дъ ви́дѣти возмо́жно: но безви́денъ, невоѡбрази́теленъ, неѡбразови́денъ, несмуще́нъ, безпристра́стенъ, недви́жимь, невеще́ственъ, ни ѡ чесо́мже ѿ су́щихъ во все́й тва́ри помышля́ющь и разсмотря́ющь: но въ ми́рѣ глубо́цѣмъ, и соверше́ннѣй тишинѣ̀ бесѣ́довати съ бг҃омъ, и то́кмѡ єди́ну ст҃у́ю єгѡ̀ па́мять имѣ́ти, до́ндеже дости́гнетъ въ восхище́ніе ума̀, по є́же сподо́битися єму̀ глаго́лати, я́коже подоба́етъ, моли́тву гдс̑ню, си́рѣчь:Ѻ́ч҃е на́шъ, я́коже ст҃ы́й філимѡ́нъ съ ст҃ы́ми апо́столы, му́ченики же и преподо́бными рѣ́ша